পুলিশ সূত্র জানায়, নতুন আইজিপি জাবেদ পাটোয়ারীকে কঠিন চ্যালেঞ্জ নিয়ে কাজ করতে হবে। বিদায়ী আইজিপি এ কে এম শহীদুল হক যেভাবে কাজ করেছেন তাঁর চেয়ে বেশি উদ্যমে তাঁর কাজ করতেই হবে। দীর্ঘদিন ধরে তিনি মাঠপর্যায়ে কাজ না করায় তাঁর জন্য আরো বেশি চ্যালেঞ্জ নিতে হবে বলে অপরাধ বিশ্লেষকরা মনে করছেন। মাঠপর্যায়ের পুলিশ সদস্যদের সঙ্গে তাঁর দূরত্ব কমিয়ে আনাই বড় ধরনের চ্যালেঞ্জ বলে মনে করেন পুলিশ সদর দপ্তরের ডিআইজি পদমর্যাদার বেশ কয়েকজন কর্মকর্তা।